CELEX: 31988R0982
Language: el
Date: 1988-04-14 00:00:00
Title: Κανονισμός (ΕΟΚ) αριθ. 982/88 της Επιτροπής της 14ης Απριλίου 1988 για τροποποίηση του κανονισμού (ΕΟΚ) αριθ. 3744/87 περί λεπτομερειών εφαρμογής της χορηγήσεως τροφίμων που προέρχονται από τα αποθέματα παρεμβάσεως στις οργανώσεις που ορίζονται για να τα διανείμουν στους απόρους της Κοινότητας

Avis juridique important

|

31988R0982

Κανονισμός (ΕΟΚ) αριθ. 982/88 της Επιτροπής της 14ης Απριλίου 1988 για τροποποίηση του κανονισμού (ΕΟΚ) αριθ. 3744/87 περί λεπτομερειών εφαρμογής της χορηγήσεως τροφίμων που προέρχονται από τα αποθέματα παρεμβάσεως στις οργανώσεις που ορίζονται για να τα διανείμουν στους απόρους της Κοινότητας  

Επίσημη Εφημερίδα αριθ. L 098 της 15/04/1988 σ. 0035 - 0035

***** ΚΑΝΟΝΙΣΜΟΣ (ΕΟΚ) αριθ. 982/88 ΤΗΣ ΕΠΙΤΡΟΠΗΣ  της 14ης Απριλίου 1988  για τροποποίηση του κανονισμού (ΕΟΚ) αριθ. 3744/87 περί λεπτομερειών εφαρμογής της χορηγήσεως τροφίμων που προέρχονται από τα αποθέματα παρεμβάσεως στις οργανώσεις που ορίζονται για να τα διανείμουν στους απόρους της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες που εφαρμόζονται για τη χορήγηση σε ορισμένες οργανώσεις τροφίμων που προέρχονται από τα αποθέματα της παρεμβάσεως και προορίζονται να διανεμηθούν στους απόρους της Κοινότητας (1), και ιδίως το άρθρο 6,  Εκτιμώντας:  ότι, όταν τα προϊόντα της παρεμβάσεως αφαιρούνται από τα αποθέματα στα πλαίσια του κανονισμού (ΕΟΚ) αριθ. 3744/87 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 613/88 (3), οι δαπάνες μεταφοράς στο έδαφος του ενδιαφερομένου κράτους μέλους αποδίδονται βάσει ενός ποσού που καθορίζεται στο παράρτημα ΙΙ του προαναφερθέντος κανονισμού·  ότι, όσον αφορά τον τομέα των σιτηρών, έγινε σφάλμα στον υπολογισμό που οδήγησε στον καθορισμό πολύ υψηλών ποσοστών αποδόσεως· ότι θα πρέπει να διορθωθεί συνεπώς το παράρτημα ΙΙ του κανονισμού (ΕΟΚ) αριθ. 3744/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ του κανονισμού (ΕΟΚ) αριθ. 3744/87, στο μέρος «Σιτηρά», δεύτερη περίπτωση, ο αριθμός «0,04» αντικαθίσταται από τον αριθμό «0,02». Εντούτοις, για τις εργασίες που ήδη ανελήφθησαν και μετά αίτηση ενός κράτους μέλους, εξακολουθεί η εφαρμογή του ποσού αποδόσεως 0,04.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.  (3) ΕΕ αριθ. L 60 της 5. 3. 1988, σ. 25.